Аум Шинрикьо

Алеф (на японски: アレフ, Хепбърн: Arefu), по-известна с предишното си име Аум Шинрикьо (オウム真理教, Oumu Shinrikyō; буквално „религия на върховната истина Аум“), е японско ново религиозно движение и апокалиптичен култ, основан от Шоко Асахара през 1987 г. През 1995 г. извършва смъртоносната атака със зарин в токийското метро, а след това се установява, че носи отговорност и за нападението със зарин в Мацумото през предходната година. Групата твърди, че извършителите на атаките действат тайно, без плановете им да бъдат известни на другите ръководители и обикновени вярващи. Асахара настоява за своята невинност в радиоизлъчване, препредавано от Русия към Япония. На 6 юли 2018 г., след изчерпване на всички обжалвания, Асахара и шестима негови последователи, осъдени на смърт, са екзекутирани като наказание за атаките от 1995 г. и други престъпления. На 26 юли са екзекутирани още шестима последователи. В 00:10 ч. на Нова година 2019 г. поне девет души са ранени (един тежко), когато автомобил е умишлено насочен срещу тълпи, празнуващи Нова година на улица Такешита в Токио. Местната полиция съобщава за ареста на Кадзухиро Кусакабе, заподозрения шофьор, който уж признава, че умишлено е врязал автомобила си в тълпата, за да протестира срещу смъртното наказание, конкретно като ответна реакция за екзекуцията на споменатите членове на култа Аум. Аум Шинрикьо, която през 2007 г. се разделя на Алеф и Хикари но Уа, вече е формално определяна като терористична организация от няколко държави, включително Русия, Канада, Япония, Франция, Казахстан и Европейския съюз. Преди това е определяна като терористична организация и от Съединените щати, докато през 2022 г. Държавният департамент не постановява, че групата е до голяма степен прекратена. История Доктрина Аум Шинрикьо е синкретична религиозна система, която черпи от идивидуалните тълкувания на Асахара върху елементи от ранния индийски будизъм и тибетския будизъм, както и от хиндуизма, като Шива е основният образ за поклонение; тя също така включва християнски милениалистични идеи, теорията и практиката на йога и писанията на Нострадамус. Основателят ѝ, Шоко Асахара (роден като Чизуо Мацумото), твърди, че се стреми да възстанови „оригиналния будизъм“, но използва християнска милениалистична реторика. През 1992 г. Асахара публикува основополагаща книга, в която се обявява за „Христос“, единствения напълно просветен майстор в Япония, както и идентифицира себе си като „Агнеца Божий“. Предполагаемата мисия на Асахара е да поеме върху себе си греховете на света, като твърди, че може да прехвърля духовна сила на последователите си и в крайна сметка да отнеме техните грехове и лоши дела. Докато някои учени отхвърлят твърденията на Аум Шинрикьо за будистки характеристики и връзки с японския будизъм, други учени го разглеждат като клон на японския будизъм, и именно така движението обикновено се определя и вижда само себе си. Ученията им твърдят, че ядреният апокалипсис се предсказва да настъпи скоро като резултат от конспирация, включваща еврейски финансисти, масони и военни печалбари. Съединените щати ще водят Западна ядрена атака срещу Япония през 2000 или 2006 г., и ще има Трета световна война. Човечеството ще свърши, освен малката елитна група, която се присъедини към Аум. Мисията на Аум не е само да разпространява словото за спасение, но и да оцелее през тези Последни времена. Асахара предсказва, че събирането при Армагедон се случва през 1997 г. През януари 2000 г. организацията променя името си на „Алеф“, в препратка към първата буква от еврейската азбука, и също така сменя логото си. Вижте също Списък на терористични организации Списък с предсказани дати за апокалиптични събития Списък на претенденти за месия Списък на нови религиозни движения Култ Месия Секта Религиозен тероризъм Религиозно насилие Гухясамаджа тантра Източници